MISS BLACK AMERICA 50 Vuotta
Kiirehtikää, tytöt. Meidät kutsutaan pian. Kiirehtikää!
20. HEINÄKUUTA 1991
Kitty, anna vaseliini. - Lähetykseen kolme minuuttia.
Onko kellään pinniä?
Missä se on? - Miltä näyttää?
Tanya, missä meikkini ovat? - Tarvitsenko toppausta?
Rasittava olkain. - Korjaa kampauksesi, Mary.
Kiirehtikää!
Totuus on, että kauneus on vain naamio.
Se saa asiat näyttämään paremmalta mutta on silti valetta.
Totuus on, että tämä on elämäni kamalin päivä.
Osallistuin missikisoihin, koska olin kyllästynyt vaaleahiuksisiin voittajiin.
6 PÄIVÄÄ AIEMMIN
Lapselle se tarkoitti, että kaltaiseni olivat näkymättömiä.
Ei käy päinsä. Aioin muuttaa asian.
Kerro itsestäsi, Miss Black Rhode Island.
Minäkö? Valmistuin juuri Coventryn lukiosta.
Pääsin hyvien oppilaiden järjestöön ja yliopiston huutosakkiin.
Pelaan softballia ja palvelen baptistikirkossa.
Tahtoisin olla ensimmäinen musta naispresidentti.
Hei.
Olen Miss Oklahoma, kämppiksesi.
Hei. Minua nolottaa.
Aivan suotta.
Ei se mitään.
Nolostutan itseni ainakin kuudesti päivässä.
Nimeni on Desiree Washington. Puhun paljon, olin kouluni puheliain.
Tarkoitan... Minua hermostuttaa. Huomaako sen?
Nipistän itseäni! Jesse Jackson, Johnny Gill -
ja Danny Glover ovat kuulemma jossakin täällä.
Heidän tapaamisensa saisi minut hiljaiseksi. En muistaisi edes nimeäni.
Niinpä! Meillä Oklahomassa ei ole kuuluisuuksia.
Rhode Islandilla on, muttei tuollaisia.
En tajunnut, miten iso juttu tämä on. - Tosi iso juttu.
Joudumme pulaan, ellemme lähde harjoituksiin nyt heti.
Miss Black America -kilpailu perustettiin,
koska mustia naisia ei ollut edustettuna Miss America -kilpailussa.
Te, nuoret naiset, asetatte standardin mustalle kauneudelle ja kyvykkyydelle.
Tänään Miss Black America, huomenna Miss America.
Joku meistä voi olla uusi Vanessa Williams.
Hänen voitettuaan tosi monet mustat tytöt pyrkivät Syracusen yliopistoon.
Miss Black America -kilpailijoina -
teidän on annettava myönteisyyden vala.
Nouskaa ja lausukaa perässäni.
Tekoni ja asenteeni kuvastavat aina mieleni myönteisyyttä.
Loistava hymyni ilmaisee aina elämäniloani.
No hyvä on.
Se kuulosti varmaan lattealta,
mutta siinä hetkessä juhlistin mustia naisia.
Olin ylpeästi yksi heistä.
Myöhemmin tuo mies syytti Mikea sarja-ahdistelijaksi -
ja vaati oikeudessa 20 miljoonaa dollaria.
Suzanna, ei vasemmalle. Kaikki kääntyvät oikeaan.
Potku, päkiä, painonvaihto. Ja sitten jazz-neliö.
Ja sitten sama uudestaan. - Se on Mike!
Leidit, rauhoittukaa.
Kiitos, että suostuit edustusvideoon.
Tuon mielelläni valoon mustaa kyvykkyyttä.
Kuulitteko tuon, tytöt?
Näytetään Mikelle, mitä olemme suunnitelleet.
Sinä lausut vain vuorosanasi, ja tytöt hoitavat loput. Sopiiko?
Otetaan alusta. Vii, kuu, see, kaa...
Elän unelmaa päivästä toiseen.
Valtava määrä kauniita naisia. Ei voi muuta sanoa.
Yy, kaa, koo, ja mennään...
Sinä taidat olla kristitty tyttö.
Näytät niin kovin kiltiltä.
Niin, olen tyttö. Kristitty siis.
Mennäänkö ulos illalla?
Mennään vain.
Anna numerosi, että voin soittaa myöhemmin.
Tule.
Ojennus, ojennus ja pyörähdys.
19. HEINÄKUUTA KELLO 1.36
Haloo? - Desiree?
Hän soittaa.
Haloo? - Onko Desiree?
Puhelimessa.
Olen ulkona... - Se on Tyson!
Pääsetkö ulos? Tahdon tavata.
Nytkö? - Niin.
Tule sinä tänne. - Hei, minulla on paplarit päässä.
Voisiko ystäväni Pasha lähteä mukaan?
Tahdon vain jutella. En ole kiinnostunut Pashasta vaan sinusta.
Hän vie sinut varmaan joillekin julkkisten jatkoille.
Sinun pitää mennä!
Hyvä on.
Ei. - Ei, ei.
Voi luoja. - Herttinen.
Pidän tuosta.
Täydellinen!
Kyllä! Näytät hyvältä.
Mene hänen luokseen! - Mene! Olet kaunis!
Voi herttinen.
Isä tahtoo kuvan minusta ja Mike Tysonista.
Sano hänelle terveisiä! - Sanon!
Miten voin auttaa, kultaseni?
Minut raiskattiin.
Asetan emättimeen tähystimen sisäisten vammojen tutkimiseksi.
Emättimen suulta löytyi vaurioita.
Mitä se tarkoittaa?
Sitä, että sinulle tapahtui jotain.
Tuollaisia vammoja syntyy vain pakkoseksistä.
Entä jos olen raskaana?
Entä jos hänellä on jokin tauti?
Raskaus on epätodennäköinen kuukautisten aikana,
mutta teemme sukupuolitautitestin, myös HIV:n varalta.
Aidsinko? Mitä? En minä voi...
Miten näin voi käydä?
Otin kameran mukaan, koska tiesin, että isä haluaa kuvia minusta ja Mikesta.
Voinko pysyä anonyyminä? Onko sinun pakko käyttää nimeäni?
En tahdo kenenkään tietävän tapahtuneesta.
Joudut todistamaan.
Julkisesti.
Sinun ei tarvitse tehdä sitä. Voimme lähteä kotiin.
Olen tyhmä.
Älä sano noin. Se ei ollut sinun syytäsi.
Se kaikki voidaan jättää taakse.
Olen pahoillani, äiti.
Minun täytyy tehdä tämä. - Kultaseni.
Vapauttakaa Mike!
6 KUUKAUTTA MYÖHEMMIN
"Eräät afrikkalaisamerikkalaiset uskonnolliset johtajat pyytävät naista -
luopumaan syytteistä yhtenäisyyden vuoksi."
Ihan uskomatonta.
Tämä on liikaa.
Liikaa väkeä ja mielipiteitä.
Kuka suojelee Desireetä? -Äiti.
Ei, olet vasta lapsi. Minun lapseni.
Jotkut mustat vastustavat meitä. He eivät tahdo luopua sankaristaan.
Mike Tyson on ollut ennenkin kehässä mutta ei syyttäjän kanssa.
Hän ottelee elämästään, ja tuen häntä kaikin puolin.
OIKEUTTA TERÄS-MIKELLE TUEMME MIEHIÄMME
DESIREE WASHINGTON KERRO TOTUUS
KIISTÄMÄTTÄ SYYTÖN
Vapauttakaa Tyson!
Isä meidän, joka olet taivaissa. Pyhitetty olkoon sinun nimesi.
Tulkoon sinun valtakuntasi...
En tahdo olla vain tyttö, joka raiskattiin.
Tahdon olla Desiree.
Des pressaksi!
COVENTRYN LUKIO
Des pressaksi!
Ulkona!
Siitäs saitte.
Olen edelleen se tyttö.
Kun kävelin sisään, komensin itseäni pitämään katseen edessä.
Älä itke.
Älä anna hänelle sitä iloa. Älä anna hänen ottaa mitään lisää.
Nostakaa oikea kätenne, neiti Washington.
Vannotteko kertovanne totuuden, koko totuuden ja vain totuuden?
Vannon.
Neiti Washington,
kertokaa omin sanoin oikeudelle,
mitä Mike Tysonin sviitissä tapahtui pikkutunneilla 19.7.1991.
Vau!
Meitä on kolme huoneessa, joka on puolet tästä.
Ei se mitään. Tytöt ovat tosi ihania ja he...
TV on täällä.
Luulin, että haet vain jotain ennen kuin menemme ulos.
Haluan vain jutella.
Kerro itsestäsi.
Olen 18-vuotias.
Alan opiskella yliopistossa, mikä vähän hermostuttaa.
En ole koskaan ollut kaukana kotoa ja siskoni luota.
Sain kunniamerkin kotiseurakunnaltani. Tai siis kaikki valmistuneet saivat.
Seurakunta kannustaa meitä. Haluan antaa aihetta ylpeyteen.
Voit keskeyttää heti, kun haluat. Puhun paljon.
Niin puhut.
Tiedän.
Sinä kai tykkäät linnuista. Puluistako?
Tiedät minusta siis jotain.
Isä, veli ja isoisä ovat fanejasi.
Pitäisivätkö he minusta? - Kyllä kai. Vaikutat ihan kivalta.
"Ihan kivaltako"?
Kiihotat minua, kun puhut noin.
Minä...
En ole sellainen tyttö. En harrasta yhden yön juttuja.
Olet kiltti kristitty tyttö. Tajuan sen. Luulin, että pitäisimme vähän hauskaa.
Sopiiko käyttää kylpyhuonetta?
Totta kai.
Jätä minut rauhaan.
Lopeta.
Älä taistele. -Älä tee sitä.
Hän alkoi tunkea käsiään emättimeeni -
ja imeä rintaani.
Hän nuoli minua peräaukolta emättimeen.
Sitten hän työntyi minuun.
Yritin kiemurrella, mutta hän sanoi vain: "Älä taistele. Rentoudu."
Hän hoki sitä samaa, kuin se olisi ollut hetkessä tärkeintä.
"Älä taistele minua vastaan. Rentoudu."
Minua hermostutti. Sanoin:
"En harrasta yhden yön juttuja." "Sinulla ei ole kondomia."
"Jätä minut rauhaan. Tulevaisuus odottaa minua."
"Saatat minut raskaaksi." - Lopeta.
Yritin kovasti paeta, mutta jos taistelin... - Jätä minut rauhaan.
...hän kävi entistä väkivaltaisemmaksi.
Hän sanoi: "En tarvitse kondomia."
Hän sanoi: "Vauva tulee, jos tulee."
Niin hän sanoi. Sanoin hänelle:
"Menen yliopistoon. En piittaa, kuka olet.
En piittaa, että olet julkkis. En tee tällaista."
Tein sen hänelle hyvin selväksi.
Ja hän vain hoki:
"Älä taistele."
-Älä taistele.
Etkö rakasta minua enää?
Kun tapasin hänet, luulin häntä kivaksi ihmiseksi.
Syy vieritetään niskoilleni.
Monet tahtovat tietää, miksi menit miehen hotellihuoneeseen kahdelta aamulla.
Hän sanoi hakevansa huoneesta jotain. Luulin, että lähtisimme juhlimaan.
En ihmetellyt sitä. Hän on kuuluisuus.
En tahtoisi syyttää menestyvää mustaa miestä.
En ollenkaan.
Minun pitäisi kuitenkin voida käydä treffeillä ilman raiskauksen uhkaa.
Viedään haukka kanalaan ja sitten ihmetellään, miksi kanat on syöty.
Niin. - Viedään Mike missikisoihin,
joissa kaunottaret parveilevat Miken ympärillä.
MUSLIMIJOHTAJA LOUIS FARRAKHAN
Miken silmät tanssivat kuin nälkäisellä miehellä burgerin nähdessään.
Olisiko se niin hyvää, kuin miltä näyttää?
Mitä nainen teki ulkona yhdeltä yöllä?
VAPAUTTAKAA TYSON
Kelle hän kertoi?
Se oli kahdelta! - Kahdelta yöllä! Vielä pahempi!
Menisittekö te limusiiniin Miken kanssa?
Rehellisen Miken kanssa.
Kertokaa, siskot.
Kuinka usein sanottekaan "ei", kun tarkoitatte "kyllä"?
Anna palaa! - Eikö?
Eikö? Puhun nyt naisille.
Meidän pitää puhua nyt!
Paskapuheenne päivät ovat ohi!
Älkää olko miesten seurassa, jotka eivät tunne teitä!
Ne pirun petolliset naisten pelit...
Vapauttakaa Mike Tyson!
Syyttäjä kutsuu Mary Washingtonin.
Desiree on...
oli aina onnellinen.
Aina hymyilemässä ja tanssimassa.
Hän oli itsevarma.
Tytär, jollaisen kaikki tahtovat.
Kun näin hänet tapahtuneen jälkeen, hän oli kuin eri ihminen.
Veimme hänet kotiin Rhode Islandiin.
Toivoin, että rakastavien ihmisten seura toisi hänen ilonsa takaisin.
Näitkö taas painajaista?
Pelkään nukahtaa. Hän on aina läsnä.
Selviämme tästä. Sinä ja minä.
Hän ei ota sinulta enää yhtään mitään.
Älä luovuta sieluasi hänelle.
Totuuden puhuminen vapauttaa sinut, Desiree.
En ole enää Desiree.
Desiree on poissa eikä tule takaisin.
Hän nukkui vuoteessamme koko kesän.
Koko pitkän kesän, kunnes oli aika lähteä opiskelemaan.
Painajaiset eivät lakanneet.
Tahdon tyttäreni takaisin.
Kiitos, rouva Washington. Ei muuta kysyttävää.
Syyttäjä lopetti vuoronsa. Tysonin asianajaja Vincent Fuller,
joka tunnetaan lähinnä veroasianajana, valmistautuu kertomaan Tysonin tarinan.
Mielipidemittausten mukaan monet, myös 56 % afrikkalaisamerikkalaisista,
ovat Tysonin puolella.
William Kennedy Smith vapautettiin hiljattain,
kun puolustus kertoi oikeudelle seikkaperäisesti kantajan seksielämästä.
Korkeimman oikeuden nimityskäsittelyissä -
Clarence Thomas kiisti Anita Hillin syytökset -
sopimattomasta työpaikkakäytöksestä ja sanoi joutuneensa lynkkauksen uhriksi.
Michael G. Tysonin maine kiiri hänen edellään.
Jokainen missikisojen osallistuja tiesi,
että herra Tyson on sivistymätön ja luontaisten, lihallisten vaistojen takia -
hän himoitsee kiihkeästi kauniimpaa sukupuolta.
"Luontaiset, lihalliset vaistot"? Kuin hän ei olisi voinut mitään itselleen.
Valamiehistön naiset näkivät suoraan sen läpi.
Neiti Whittington, kertoisitteko, miten te ja herra Tyson tutustuitte?
Edustin Wisconsinia Miss Black America -kisassa.
Kaikki näkivät, mitä hän haki.
Oletko katolilainen?
Haluatko tulla juhlimaan kämpilleni?
Annoin pakit.
Tykkään etelän tytöistä. Sinä tykkäät kokata, minä syödä.
Mitä tuo tarkoitti? Olisiko minun pitänyt antaa pakit?
Kun neiti Washington puhui herra Tysonista, mitä hän sanoi?
Hän sanoi, ettei Tyson ole älykäs vaan tyhmä ja tietämätön.
"Katsokaa, paljonko rahaa entinen vaimo sai. Mike ei osaa puhua.
Hän tekee rahaa, ja vaimo hoitaa puhumisen."
Kiitos, neiti Alexander.
Puolustus kutsuu Michael G. Tysonin todistamaan.
8. HELMIKUUTA 1992
Mitä sinä yönä tapahtui?
Soitin hänelle. Häntä väsytti.
Sanoin: "Ei huolta. Kampaa tukkasi ja heitä vettä kasvoillesi."
Pyysin häntä pukeutumaan kevyesti, lyhyeen mekkoon tai löysiin shortseihin.
Hän tuli autolle. Aloimme suudella.
Sen jälkeen menimme hotellilleni.
Menimme yläkertaan.
Istuin sängylle. Hän puhui, ja aloimme suudella.
Hänelle tuli kuuma.
Hän alkoi riisuutua. Harrastimme suuseksiä.
Lopulta emätinyhdyntää.
Pyysin häntä jäämään, mutta hän ei tahtonut. Hän ei ollut niitä tyttöjä.
Hän pyysi saattamaan hänet alas, mutten halunnut.
Minua väsytti. Minun piti nousta jo viideltä aamulla.
Olisi ehkä pitänyt saattaa hänet alas. Hän lähti ärsyyntyneenä.
Sanoiko hän koskaan "ei"?
Ei sanonut.
Hän sanoo itkeneensä ja huutaneensa ja kaikkea.
Mutta olimme hotellissa keskellä yötä.
Joku olisi kuullut sen.
Mitä mielestänne tapahtui?
Häntä ei raiskattu.
Kertokaa siitä, kun tapasitte neiti Washingtonin.
Millä sanamuodolla ehdotitte kohtaamista?
Ai miten pyysin häntä ulos? - Niin.
Sanoin, että haluan panna.
Järjestystä!
Kun kuulin ne sanat,
että hän tahtoi panna, tuntui kuin hän olisi yrittänyt määritellä minua.
Kuin hän olisi yrittänyt poistaa minusta kaikki osat, jotka tekivät minusta minut.
En tahtonut olla se tyttö.
"Tahdon panna sinua."
Vastaaja väittää, että hän sanoi juuri noin -
tälle 18-vuotiaalle lukion kunniaoppilaalle.
Ja tämä vastasi hymyillen: "Mikä ettei. Soittele."
Näin naurettavan sadun vastaaja pyytää teitä nielemään.
Todistaja todistajan perään on sanonut, että neiti Washington -
halusi viedä hyväuskoiselta mieheltä tämän rahat.
Hän on kertonut yöstä erilaisia versioita eri ihmisille.
Hän halusi paeta huoneesta niin kovasti, ettei pukenut edes kenkiä jalkaan.
Neiti Washington ei huutanut.
Tosiasiassa herra Tyson huolehti hänen tarpeistaan.
Sinä yönä vahingoitettiin ainoastaan neiti Washingtonin ylpeyttä.
Häntä kohdeltiin kuin yhden yön juttua.
Hän kuvitteli saavansa sormuksen sormeen,
mutta lähtikin nöyryytettynä naisena, joka vannoi kostoa.
Mike pyysi häntä jäämään yöksi.
Miettikää sitä.
Kuvitellaan, että joku tahtoo Tysonin elämään.
Miten rakastelun ja yökyläkutsun voi muka tulkita torjunnaksi?
Jos se joku on puolestaan Mike Tysonin rahojen perässä,
ja tahtoo tämän seuraavaksi vaimoksi,
se tavoite on askeleen lähempänä.
Täällä on vain yksi uhri,
eikä se ole multimiljonääri raskaansarjan mestari.
Se on tämä urhea nuori nainen, jolla oli kanttia nousta sellaista miestä vastaan,
jolla on valtaa ja rajattomat resurssit. Hän uskalsi kertoa totuuden.
Jos uskotte, että tämä viaton,
rehellinen nuori joutui ammattihuijarin petkuttamaksi,
ja että Tyson valehteli, viekotteli, kuherteli, eristi ja raiskasi,
niin tuomionne on oltava syyllinen.
Ei muuta.
Kiitos.
Valamiehistö pohtii yhä,
mutta Tysonin kannattajat valvovat Indianapolisin oikeustalolla.
Joku hotellissa olisi kuullut raiskauksen.
Mike Tyson on tehnyt pahaa mutta ei raiskannut ketään. Tyttö raiskasi itsensä.
Tutkin, että on fyysisesti mahdotonta -
raiskata naista, joka ei ole... sanotaanko valmis.
Minun nähdäkseni se ei ollut rikos.
Valitettava tapaus vain.
Kun todella tuntee vihaa, siitä tulee osa itseä.
En tiedä, katoaako se koskaan.
Tiedäthän...
Uskomme Desireetä! Ei on ei!
EI ON EI!
Uskomme Desireetä! Ei on ei!
Valamiehistö tuli.
Onko valamiehistöllä päätös?
On.
10. HELMIKUUTA 1992
Tuomari Gifford
"Ensimmäinen syytekohta: raiskaus.
Valamiehistö toteaa, että vastaaja Michael Tyson -
on syyllinen."
Hyvä.
"Toinen syytekohta. Syyllinen."
Tein sen. -"Kolmas syytekohta..."
Selvisin, kuten äiti sanoi.
"Syyllinen."
He yrittivät murtaa minut, mutta...
Entä nyt?
Raiskauksen jälkeisenä päivänä osallistuit missikisoihin.
Tanssit siellä.
Miten pystyit siihen? - En ole luovuttaja.
RAISKAUKSEN UHRI
Jos olisin, en olisi ryhtynyt vaatimaan oikeutta.
Niin tapahtui. Tämä on totuus.
Mitä tunnet Mike Tysonia kohtaan?
Säälin häntä. En tunne muuta häntä kohtaan.
Tekonsa jälkeen hän sanoi: "Etkö rakasta minua nyt?"
Saatoin vain ajatella, että mies on sairas.
Jos näkisin hänet tänään, sanoisin: "Satutit minua pahasti.
En tehnyt tätä satuttaakseni sinua tai pilatakseni uraasi.
Tein tämän, koska tarvitset apua.
Jos niin sanotut ystäväsi eivät kykene sanomaan sitä, minä sanon."
Sanoit antavasi vain tämän haastattelun, mutta aiotko kirjoittaa kirjan?
En suunnittele kirjan kirjoittamista.
Puhun nyt viimeistä kertaa julkisesti.
Desiree on ihana. Hänet valittiin koulun ystävällisimmäksi.
Tapauksesta ei puhuta, mutta kaikki tietävät siitä.
Kuulin, että hän muutti nimensä. - Ja kasvonsa. Mutta se on vain huhu.
Vanhemmat erosivat. - Kaikkien vanhemmat eroavat.
Se oli surullista.
OIKEUTTA MIKELLE
Oikeuskäsittely ei ollut reilu.
Menestyvä musta mies valkoisten tuomioistuimessa.
Tyson ei tiennyt, että hänen sanansa tallentuivat nauhalle.
Olisi pitänyt tappaa se narttu.
Hän puhuu hölmöjä kysyneestä koppavasta naistoimittajasta.
Tuomio oli pelkkä rasistisen oikeusjärjestelmän juoni -
saada Amerikan kaikkien aikojen mahtavin mies vangituksi.
Aito sankari. - Aito sankari.
New York Timesin mukaan Desiree Washington toi asian ilmi,
koska kristittynä pelkäsi Tysonin raiskaavan muitakin -
eikä tahtonut sitä omalletunnolleen.
Vaikka lehdistö syytti häntä onnenonkijaksi,
Desiree Washington ei koskaan myynyt tarinaansa julkaistavaksi -
eikä saanut rahaa haastatteluista.
Hän on vältellyt julkisuutta käsittelystä asti.
Tekstitys: Maija Tuukkanen